**SEMMELWEIS EGYETEM**

**Mentális Egészségtudományok Doktori Iskola**

DI AZONOSÍTÓ: D78

**Felvételi eljárás**

**Felvételi tájékoztató**

# Felvételi eljárás és követelmények

**A jelentkezőkre vonatkozó legfontosabb információk kiemelve, bekeretezve olvashatók.**

A Mentális Egészségtudományok Doktori Iskola felvételi eljárásának követelményrendszere a Doktori Szabályzat 3. § 1-22. pontjaiban, valamintaSemmelweis Egyetem Szervezeti és Működési Szabályzat – III. KÖNYV Hallgatói Követelményrendszer – III.3. RÉSZ 10. melléklete rögzíti, hogy a doktori felvételin hogyan lehet pontokat szerezni.

Az említett szabályzatok nyilvános információként az egyetem honlapján is hozzáférhetőek:

1. Doktori Szabályzat:

<https://semmelweis.hu/phd/dokumentumok/dokumentumtar/>

1. Semmelweis Egyetem Szervezeti és Működési Szabályzat – III. KÖNYV Hallgatói Követelményrendszer – III.3. RÉSZ 10. melléklete:

<https://semmelweis.hu/jogigfoig/files/2022/06/SZMSZ_HKR_III_KONYV_III_3_RESZ_MELLEKLETEK_hatalyos_20220603.pdf>

A potenciális felvételizők tájékoztatását részben a Doktori Hivatal munkatársai, részben a Mentális Egészségtudományok Doktori Iskola vezetője, oktatási ügyvivője és témavezetői végzik.

|  |  |  |  |  |  |  |
| --- | --- | --- | --- | --- | --- | --- |
| Az érdeklődők, felvételre jelentkezők tájékoztatása elérhető:  <https://semmelweis.hu/phd/> Hírek alatt illetve - https://semmelweis.hu/phd/felveteli/  A felvételi lap közvetlen elérhetősége:  <https://semmelweis.hu/phd/dokumentumok/dokumentumtar/urlapok/2016-szeptember-1-utan-tanulmanyaikat-megkezdok-reszere/>  5. melléklet – Jelentkezési lap doktori iskolába – szervezett képzésben résztvevőknek:   |  |  |  | | --- | --- | --- | | **5. Jelentkezési lap Doktori Iskolába** |  | [**Letöltés (doc)**](https://semmelweis.hu/phd/files/2022/02/Jelentkezesi-lap-Doktori-Iskolaba2022.doc) |   6. melléklet - Jelentkezési lap egyéni fokozatszerzők részére:   |  |  |  | | --- | --- | --- | | **6. Jelentkezési lap egyéni fokozatszerzők részére** |  | [**Letöltés (doc)**](https://semmelweis.hu/phd/files/2022/02/Jelentkezesi-lap-egyeni-fokozatszerzok-reszere.doc) | |

Doktori felvételire kutatási tervvel jelentkezhetnek potenciális doktori hallgatók a Mentális Egészségtudományok Doktori Iskola előzetesen, évente frissített kutatási témáinak egyikére:

<https://semmelweis.hu/phd/doktori-iskolak/doktori-iskolak-temai/>

A kutatási témáink adatbázisát a Doktori Hivatal teszi közzé az egyetem honlapján. A felvételiző számára ajánlott, hogy leendő témavezetőjével már a felvételi vizsga előtt vegye fel a kapcsolatot a kutatási tématerv kialakítása és a jövőbeli doktori témavezetés egyeztetése érdekében.

A doktori képzés felvételi eljárásának ütemezését a Mentális Egészségtudományok Doktori Iskolában minden tanévben részben központi, részben helyi szervezésben bonyolítja le.

|  |
| --- |
| Amennyiben a felvételi napján a jelentkező nem tud megjelenni (betegség, baleset, stb.) a következő módon tudja ezt jelezni a Doktori Iskola felé:   1. [phd.titkarsag@semmelweis.hu](mailto:phd.titkarsag@semmelweis.hu) vagy 2. Kiss Hajnal (Oktatási ügyvivő szakértő) e-mail cím: [kiss.hajnal@med.semmelweis-univ.hu](mailto:kiss.hajnal@med.semmelweis-univ.hu) Telefon: +36 1 4591500/51322 |

Egységesen egyetemi szinten júniusban lehet állami ösztöndíjas helyekre jelentkezni az önköltséges helyek mellett. A téli, keresztféléves felvételit csak jelentkező esetén tartjuk meg. Ekkor azonban csak önköltséges képzésre lehet pályázni. Az egyéni felkészülők felvételi vizsgáját igény szerint tartjuk meg. Utóbbi esetben a sikeres felvételi vizsgát követően az egyéni felkészülő komplex vizsgát tesz, és így válik PhD hallgatóvá. Az egyéni felkészülőkre vonatkozó szabályrendszert a Doktori Szabályzat rögzíti. Az egyéni felkészülő PhD hallgatók számára külön felvételi lap részletezi a felvételi pontszerzési lehetőségeket.

A doktori jelentkezési anyagokat a Doktori Hivatal fogadja, és a jelentkezési határidő lejárta után megküldi az iskola vezetője, illetve oktatási ügyvivője számára.

A Mentális Egészségtudományok Doktori Iskola saját hatáskörben szervezi meg a doktori felvételi vizsgát, beleértve a jelentkezők felvételi vizsgaidőpontjának kiértesítését is. Utóbbit az iskola oktatási ügyvivője végzi.

Az iskola felvételi vizsgáját ugyancsak helyi koordinációval szervezzük és valósítjuk meg a három programnak megfelelő három tudományos bizottságban. Minden bizottság háromtagú, amelyet az adott program vezetője vagy a programvezető, illetve az iskolavezető által kijelölt egyetemi tanár vezet. A programok felvételi vizsgán való belterjességének kizárása érdekében minden bizottságban szerepel más programban oktató témavezető is. A szociológia program a képzés egyedisége miatt saját 3 tagú bizottságban felvételiztet. A minimális pontszám, amellyel sikeres felvételt lehet nyerni doktori iskolánkban, egységesen 36 pont.

A Mentális Egészségtudományok Doktori Iskolán belüli ösztöndíjas helyekre felvételizők pontszámát a felvételi vizsgát követően a doktori iskola vezetőjével a bizottságot vezető elnökök külön értekezleten egyeztetik. Az így kialakított rangsort ezt követően küldi meg a tudományági doktori iskola vezetője a Doktori Hivatalnak. Az ösztöndíjas helyek számáról az Egyetemi Doktori Tanács külön ülés keretében dönt. Az ösztöndíjas helyeket a doktori iskola védési teljesítményét figyelembe véve állapítja meg az Egyetemi Doktori Tanács minden tanévben. A Doktori Hivatal minden évben ezt követően EDT határozatban rögzíti a felvételt nyert PhD ösztöndíjas és önköltséges hallgatók listáját, amelyet közzétesz az egyetem hivatalos honlapján (Határozatok).

<https://semmelweis.hu/phd/dokumentumok/dokumentumtar/hatarozatok/>

Az EDT elnöke hivatalosan megküldi tudományági doktori iskolánk vezetője számára a felvett PhD hallgatók listáját.